Առաքելոց Վանքը գտնվում է Մուշ քաղաքից մոտ 10 կմ հարավ-արևելք, Տավրոսի շղթայի երկու կատարների միջև ընկած Տիրնկատար կոչվող լեռան լանջին, մի գեղատեսիլ վայրում: Մուշի մյուս վանքերի նման Առաքելոց վանքը ևս հայտնի է եղել մի քանի անունով: Ընդհանրապես կոչվել է Առաքելոց վանք, սակայն համանուն մյուս վանքերից տարբերելու համար անվանվել է Մուշի Առաքյալ կամ Երկոտասան Վանք, այսինքն տասներկու առաքելոց վանք: